
REPUBLIKA HRVATSKA

DUBROVAČKO-NERETVANSKA ŽUPANIJA

OPĆINA VELA LUKA

Upravni odjel za proračun i financije
Klasa: 401-01/24-01/002
Urbroj: 2117-21-01
Vela Luka, 11.03.2024. godine

Predmet: Izvješće o naplati komunalne naknade i komunalnog doprinosa za 2023. godinu

KOMUNALNA NAKNADA
Upravni odjel za proračun i financije obavlja naplatu komunalne naknade temeljem članka 100. Zakona o komunalnom gospodarstvu (Narodne novine br. 68/18, 110/18 i 32/20) - dalje: Zakon, Odluke o komunalnoj naknadi (Službeni glasnik Općine Vela Luka broj 16/18) i Odluke o vrijednosti boda (Sl.glasnik Općine V.Luka broj 14/18). 

Komunalna naknada se obračunava množenjem koeficijenta zone, koeficijenta namjene, vrijednosti boda i površine objekta. 

Sukladno čl. 98 stavak 1. Zakona, predstavničko tijelo do kraja studenog tekuće godine, donosi Odluku kojom određuje vrijednost boda komunalne naknade (B), koja se primjenjuje od 01. siječnja iduće godine, a nakon donošenja Odluke o komunalnoj naknadi.

Sukladno čl. 100 stavku 2. Zakona, Rješenje o komunalnoj naknadi donosi se do 31. ožujka tekuće godine, ako se odlukom predstavničkog tijela mijenja vrijednost boda komunalne naknade (B) ili drugi podatak bitan za njezin izračun u odnosu na prethodnu godinu te u slučaju promjene drugih podataka bitnih za utvrđivanje obveze plaćanja komunalne naknade.
Obračun komunalne naknade domaćinstvima, radi se na bazi četveromjesečnog razdoblja. 
Uplatnice obveznicima plaćanja za domaćinstva se šalju jednom godišnje, a račun za komunalnu naknadu poduzećima se šalje dvomjesečno, temeljem ispostavljenih Rješenja o utvrđivanju obveze plaćanja komunalne naknade.  

Upravni odjel za proračun i financije u 2023. godini je zadužio domaćinstva za komunalnu naknadu u ukupnom iznosu od 47.743,50 eura. Od zaduženja tekuće godine je naplaćeno 41.540,23 eura, odnosno 87,00 %, a nije naplaćeno 6.203,27 eura. 
Od početnog stanja od 22.388,92 eura (22.803,60 eura - 414,68 eura otpis), u 2023. godini je naplaćeno 9.343,56 eura, tj 42,00 %, a nije naplaćeno 13.045,36 eura.

Poslovni subjekti su u 2023. godini zaduženi za komunalnu naknadu u ukupnom iznosu od 116.549,04 eura. Od zaduženja tekuće godine je naplaćeno 66.687,55 eura, odnosno 57,00 %, a nije naplaćeno 49.861,49 eura. 

Od početnog stanja od 45.188,11 eura (51.870,91 eura - 6.682,80 eura otpis), u 2023. godini je naplaćeno 14.397,43 eura, tj 32,00 %, a nije naplaćeno 30.790,68 eura.
U 2023. godini je za komunalnu naknadu izdano 223 novih Rješenja domaćinstvima i 14 Rješenja poduzećima. 

Prihodi od komunalne naknade se koriste sukladno Programu održavanja komunalne infrastrukture, a prema kojem su u 2023. godini utrošeni kako slijedi:
	Redni broj
	Održavanje komunalne infrastrukture
	Izvršenje
 u 2023. u EUR 

	1.
	Održavanje građevina javne odvodnje oborinskih voda
	3.982,00

	2.
	Održavnje javnih površina na kojima nije dopušten promet motornim vozilima
	2.655,00

	3.
	Održavnje građevina, uređaja i predmeta javne namjene
	1.327,00

	4.
	Održavanje čistoće javnih površina
	39.817,00

	5.
	Održavanje javnih zelenih površina
	26.544,25

	6.
	Održavanje nerazvrstanih cesta
	24.553,00

	7.
	Održavanje groblja i krematorija unutar groblja
	664,75

	8.
	Održavanje javne rasvjete
	6.636,00

	
	UKUPNO
	106.179,00


Iz Općinskog proračuna od prihoda od komunalne naknade u 2023. godini, osim 106.179,00 EUR prikazanih u tablici održavanja komunalne infrastrukture temeljem ugovora s Komunalnim djelatnostima d.o.o. je još potrošeno 47.019,49 eura za:

1. električnu energiju za javnu rasvjetu 14.000,00 eura, 
2. uređenje javnih površina 7.144,69 eura,

3. održavanje nerazvrstanih cesta i poljskih puteva 15.794,80 eura i
4. injektiranje palmi 10.080,00 eura.
Ukupno naplaćeni prihod od komunalne naknade u 2023. godini iznosi 131.849,51 EUR i namjenski je utrošen u cjelosti u 2023. godini. Planirano je bilo da će se naplatiti prihod od komunalne naknade 156.276,00 eura, iz razloga što su poslana 2 ovršna rješenja komunalne naknade poduzeća na FINU u rujnu 2023. godine, koja se nisu naplatila do kraja godine.
Tablica: Podatak o naplati komunalne naknade u 2022. i 2023. godini u EUR (konto 16531)
	Godina/opis kn
	Potraživanja  dana 01.01.
	Otpis zastarjelih potraž.
	Potraživanja po izdanim Rješenjima

(zaduženja)
	Ukupna potraživanja 
(2-3+4)
	Ukupno naplaćeno u godini
	% naplate

(6/5x100)
	Potraživanja na dan 31.12. 

(5-6)

	1.
	2.
	3.
	4.
	5.
	6.
	7.
	8.

	2022. Domaćinstva
	25.948,69
	564,71
	44.568,68
	69.952,66
	47.150,46
	67,40
	22.802,20

	Poduzeća
	47.559,75
	148,58
	80.249,38
	127.660,55
	75.789,87
	59,37
	51.870,68

	UKUPNO
	73.508,44
	713,29
	124.818,06
	197.613,21
	122.940,33
	62,21
	74.672,88

	2023. Domaćinstva
	22.803,60
	414,68
	47.743,50
	70.132,42
	50.883,79
	72,55
	19.248,63

	Poduzeća
	51.870,91
	6.682,80
	116.549,04
	161.737,15
	81.084,98
	50,13
	80.652,17

	UKUPNO
	74.674,51
	7.097,48
	164.292,54
	231.869,57
	131.968,77
	56,92
	99.900,80


Razlika završnog stanja prethodne godine i početnog stanja 2023. godine je zbog pretvorbe kuna u euro. Razlika na kontu potraživanja 1653 i prihoda 6531 je radi ispravka. 
KOMUNALNI DOPRINOS
Temeljem članka 76. i 77. Zakona o komunalnom gospodarstvu, članka 76. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i Odluke o komunalnom doprinosu (Službeni glasnik Općine Vela Luka broj 16/18), utvrđuje se obveza plaćanja komunalnog doprinosa koji se koristi samo za financiranje građenja i održavanja komunalne infrastrukture. 
Komunalni doprinos plaća vlasnik zemljišta na kojem se gradi građevina ili se nalazi ozakonjena građevina, odnosno investitor ako je na njega pisanim ugovorom prenesena obveza plaćanja komunalnog doprinosa, a izračunava se množenjem ukupnog obujma građevine i jedinične vrijednosti (kuna/m3). 
Sukladno čl. 77. Zakona o komunalnom gospodarstvu, komunalni doprinos plaća se jednokratno, a odlukom o komunalnom doprinosu može se propisati mogućnost njegove obročne otplate.

Člankom 7. Odluke o komunalnom doprinosu, iznimno će se odobriti obročno plaćanje komunalnog doprinosa, tako da se on plati najkasnije u roku od 6 mjeseci od izvršnosti rješenja.
Sukladno čl. 22. Zakona o postupanju s nezakonito izgrađenim zgradama (Narodne novine br. 86/12, 143/13, 65/17 i 14/19), Rješenjem o utvrđivanju komunalnog doprinosa, odobrava se odgoda početka njegova  plaćanja u slučaju obročne otplate, za godinu dana od dana izvršnosti rješenja, ako to zatraži podnositelj zahtjeva odnosno vlasnik zgrade.

U 2023. izdano je 37 Rješenja komunalnog doprinosa u ukupnom iznosu od 48.298,98 EUR. Dana je mogućnost odgode do godine dana i plaćanja do 6 rata po izdanim Rješenjima. 

Od zaduženja tekuće godine je naplaćeno 31.275,12 eura, odnosno 64,75 %, a nije naplaćeno 17.023,86 eura. 

Od početnog stanja koje iznosi 16.522,56 eura, u 2023. godini je naplaćeno 11.126,51 eura, tj 67,34 %, a nije naplaćeno 5.396,05 eura.

Tablica: Podatak o naplati komunalnog doprinosa
	Godina
	Potraživanja  dana 01.01.
	ispravak potraž.

	Potraživanja po izdanim Rješenjima

(zaduženja)
	Ukupna potraživanja (2-3+4)
	Ukupno naplaćeno u godini
	% naplate

(6/5x100)
	Potraživanja na dan 31.12.
(5-6)

	1.
	2.
	3.
	4.
	5.
	6.
	7.
	8.

	2022.
	16.846,02
	0,00
	50.732,47
	67.578,49
	51.055,93
	75,55
	16.522,56

	2023.
	16.522,56
	0,00
	48.298,98
	64.821,54
	42.401,63
	65,41
	22.419,91


Izradila:
Ana Jobst

Općinsko vijeće

Klasa: 

Urbroj: 2117-21-01

Temeljem članka 29. Statuta Općine Vela Luka (Sl. Glasnik Općine Vela Luka br. 11/21), Općinsko vijeće Općine Vela Luka je na svojoj ___. sjednici održanoj _________ 2024. godine slijedeći


ZAKLJUČAK


Članak 1.


Prima se na znanje Izvješće o o naplati komunalne naknade i komunalnog doprinosa za 2023. godinu.


Članak 2.


Ovaj Zaključak će se objaviti u „Službenom glasniku Općine Vela Luka“.

Predsjednik Općinskog vijeća
Zoran Manestar

